b'\n_START_ARTICLE_\nUluru\n_START_PARAGRAPH_\nUluru ali Ayers Rock je najve\xc4\x8dji osamelec na svetu, ki je znan \xc5\xbee iz kamene dobe, ko so v Avstralijo pripluli Aborigini._NEWLINE_Uluru, ki se nahaja skoraj natanko v geografskem sredi\xc5\xa1\xc4\x8du Avstralije, je najve\xc4\x8dji skalni monolit na svetu. Dviguje se 318 metrov nad okolico, v \xc5\xa1irino meri 2, v dol\xc5\xbeino pa 3,6 kilometrov. Zgrajen je iz rde\xc4\x8dkastega pe\xc5\xa1\xc4\x8denjaka in je ena glavnih naravnih znamenitosti celine. Znan je zaradi svoje nenavadne velikosti in lege, pa tudi zaradi navideznega spreminjanja barve._NEWLINE_Angle\xc5\xa1ko ime zanj je Ayers Rock, vendar je ime Uluru, kakor ga imenujejo aborigini, dosti bolj pogosto. Za aborigine, prvotne naseljence Avstralije, je sveti kraj.'